stanford-oval/wikipedia huggingface dataset:
Isokirjopeippi

| Isokirjopeippi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Kirjopeipit Solenostemon
Laji::  scutellarioides
Kaksiosainen nimi
 Solenostemon scutellarioides  (L.) Codd 
Synonyymit
 Coleus blumei  Coleus scutellarioides (L.) Benth.  Plectranthus scutellarioides Blume 
Katso myös
   Isokirjopeippi Wikispeciesissä   Isokirjopeippi Commonsissa 
Infobox OKNimi-testi OK: 
Isokirjopeippi eli värinokkonen (Solenostemon scutellarioides, syn. Plectranthus scutellarioides, Coleus blumei, Coleus ”hybridus”, Coleus pumilus) on helppohoitoinen ja myrkytön koristekasvi. Se kasvaa alkuperäisenä Kaakkois-Aasiassa ja Oseanian pohjoisosissa.
Kasvin historiaa

Isokirjopeippi on jo vanha koristekasvi Suomessakin. Varsinkin jugendkaudella, vuosina 1890–1915 Suomen rahvas kasvatti sitä maaseudulla huonekasvina.
Tuntomerkit

Isokirjopeippi kasvaa 30–60 senttimetriä korkeaksi. Ominaista kasville ovat kirkasväriset lehdet, yleensä punaiseen ja lilaan vivahtavat sävyt. Alun perin kasvi on trooppinen rikkakasvi. Värinokkonen-nimensä se on saanut nokkosta muistuttavasta ulkonäöstään.
Levinneisyys

Isokirjopeipin levinneisyysalue käsittää koko Kaakkois-Aasian ja ulottuu pohjoisessa Taiwaniin ja Kiinan kaakkoisrannikolle, lännessä Intiaan ja Sri Lankaan, etelässä Australian pohjoisrannikolle ja idässä Salomonsaarille.
Hoito ja kasvatus

Isokirjopeippi menestyy ikkunalaudalla, parvekkeella ja amppelissa sekä valoisalla paikalla ulkona. 
Kasvin voi idättää siemenestä, itämisaika on 2–3 viikkoa 20 °C:ssa. Kylvö tehdään yleensä tammi-kesäkuussa. Kasvi lisääntyy helposti myös pistokkaasta, ja juurruttaminen on helppoa. Kasvia tulisi nyppiä n. 5 viikon välein ja myös leikata, jolloin haaroittuminen on runsaampaa. Kukkimaan kasvia ei kannata päästää, sillä kukat vievät värikkyyden lehdistä. Värikkyyttä heikentää myös liian typpipitoinen lannoitus. Kasvia ei pidä päästää kuivumaan; se viihtyy valoisassa paikassa. Mullan tulisi olla hieman hapanta. Ruukkukasvina isokirjopeippi kasvaa yleensä noin 30 cm:n korkuiseksi, mutta onpa se Suomessa kasvanut yli 80 cm korkeaksi pensaaksikin; isossa ruukussa, hyvässä valossa ja hyvin lannoitetussa, kosteassa mullassa. Isokirjopeipin normaali elinikä on muutama vuosi.
Aiheesta muualla

Kassu – Kasvien suomenkieliset nimet: Isokirjopeippi eli värinokkonen (Solenostemon scutellarioides)
Suomen Lajitietokeskus: Isokirjopeippi – Solenostemon scutellarioides
ITIS: Plectranthus scutellarioides (englanniksi)
United States Department of Agriculture (USDA): Solenostemon scutellarioides (englanniksi)
Dr. Duke's Phytochemical and Ethnobotanical Databases: Coleus blumei (Arkistoitu – Internet Archive) (englanniksi)
Centre for Agriculture and Biosciences International (CABI): Coleus blumei (common coleus) (englanniksi)
Iso-Renkanen

| Iso-Renkanen |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°40′19″N, 24°41′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskupuro:  Renkasenpuro Tyynenpuroon 
Järvinumero:  14.664.1.022
Mittaustietoja
Pinnankorkeus:  198,9 m  
Pituus:  1,6 km  
Leveys:  430 m  
Rantaviiva:  3,793 km  
Pinta-ala:  40,819 ha  
Tilavuus:  0,0003815 km³ 
Keskisyvyys:  0,93 m  
Suurin syvyys:  1,9 m  
Saaria:  1 
 fiIso-Renkanen 
Iso-Renkanen tai myös Iso-Renkainen  on Keski-Suomessa Saarijärvellä  Paajalan lähellä sijaitseva järvi.
Maantietoa

Järvi on 1,6 kilometriä pitkä, 430 metriä leveä, ja sen pinta-ala on 41 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 381 500 kuutiometriä. Sen keskisyvyys on 0,9 metriä ja suurin syvyys on 1,9 metriä. Sen rantaviivan pituus on 3,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Vihanninjoen valuma-alueeseen (14.664) se kuuluu. Järven vedenpinnan korkeus on 198,9 metriä mpy.
Surveyor 2

Surveyor 2:n laukaisu
Surveyor 2 oli toinen avaruusluotain, joka kuului NASAn Surveyor-luokan kuulaskeutujiin. Luotain laukaistiin 20. syyskuuta 1966 Cape Canaveralin avaruuskeskuksesta. Kurssinohjauksen epäonnistumisesta seurasi, että luotaimen lasku epäonnistui ja se iskeytyi 23. syyskuuta 1966 lähelle Kopernikuksen kraatteria. Luotaimen massa oli laskeuduttaessa 292 kg.
Surveyor-laskeutuja.
St1 Renewable Energy

| St1 Renewable Energy Oy |
| --- | --- |

Yritysmuoto:  osakeyhtiö
Perustettu:  2006 
Toimitusjohtaja:  Jari Suominen
Kotipaikka:  Helsinki, Suomi
Toimiala:  Asiantuntijapalveluiden osto ja myynti sekä prosessiteknologian myynti ja markkinointi; biopolttoaineiden kauppa, varastointi ja valmistaminen sekä tällaisten laitteiden, koneiden ja oheistuotteiden maahantuonti, välitys, vuokraus, asennus ja kauppa.
Liikevaihto:  27 milj. € (2018)
Henkilöstö:  133 (2016) 
Emoyhtiö:  St1 Nordic
Infobox OKVirheellinen NIMI-arvo: 
St1 Vallilassa, josta saa mm. RE85-polttoainetta.
St1 Renewable Energy Oy on osa St1 Nordic -konsernia. Yrityksen toimitusjohtaja on Jari Suominen. Yritys toimi nimellä St1 Biofuels Oy kesään 2017 saakka. Se valmistaa, kehittää ja myy biopolttoaineita.
Historia > 2006-2009

St1 ja VTT perustivat St1 Biofuelsin vuonna 2006. VTT tuli yritykseen mukaan siksi, että sen tutkija Antti Pasanen oli kehittänyt tuotantoprosessin elintarviketeollisuuden jätteistä valmistettavalle etanolille. Prosessissa etanoli valmistetaan elintarviketeollisuudessa syntyvistä jätteistä niiden syntypaikalla, jolloin saavutetaan yhtiön ilmoituksen mukaan etanolin tunnetuista tuotantotavoista paras hiilidioksiditase. Pasasesta tuli yhteisyrityksen toimitusjohtaja ja omistaja (osuus 15 %), muut omistajat olivat St1 (30 %), Mika Anttonen (30 %) ja VTT (25 %). St1 lunasti VTT:n osuuden St1 Biofuelsista joulukuussa 2007.
Pasasen kehittämällä tekniikalla etanolia tuotetaan elintarviketuotannon sivutuotteista pienissä, rekka-auton kokoisissa tuotantolaitoksissa, jotka voidaan tarvittaessa siirtää paikasta toiseen. Yhtiön ei tarvitse maksaa raaka-aineesta, sillä EU-säädösten vuoksi jätteenkäsittely kallistui ja elintarviketuottajat maksavat St1:lle siitä, että pääsevät jätteistään eroon. Automatisoidun prosessin vuoksi laitoksen käyttämiseen ei vaadita henkilöstöä.
Ensimmäinen tuotantolaitos avattiin Lappeenrantaan lokakuussa 2007, toinen Närpiössä 2008 ja kolmas Haminassa 2008. Vuonna 2009 valmistuivat Etanolix-laitokset Vantaalle ja Lahteen. Vuonna 2010 avattiin laitos Hämeenlinnassa ja vuonna 2012 sen yhteyteen avattiin myös biokaasulaitos, jotta etanolituotannosta jääneestä rankista ja jätevesistä voidaan valmistaa sähköntuotantoa varten biokaasua. Biokaasun tuotannossa jäljelle jääneestä typpipitoisesta humusmaasta taas saadaan maanparannusainetta.
Laitoksissa tuotetun etanolin väkevöintiä varten yhtiö avasi kesällä 2008 etanolin absolutointitehtaan Haminaan.
Historia > 2010-2014

Marraskuussa 2010 kerrottiin, että St1 aikoo laajentaa etanolia 85 prosenttia sisältävän RE85-bensiinin myynnin pääkaupunkiseudulta koko maahan. Yritys uskoi RE85-polttoainetta käyttämään kykenevien flexifuel -moottoreiden yleistyvän nopeasti. Elokuussa 2014 RE85-polttoainetta myytiin 47 St1- ja Shell-asemalla.
Historia > 2015-

Kesällä 2015 St1 Biofuels toimitti North European Bio Tech -yritykselle (NEB) etanolin tuotantolaitoksen Göteborgin Ruotsiin. Etanolix®-laitoksessa tehdään bioetanolia muun muassa lähialueen leipomoteollisuuden jätteistä. Laitoksen tuotantokapasiteetti, noin 5 miljoonaa litraa etanolia vuodessa on vuokrattu North European Oil Trade-yritykselle (NEOT).
St1 Biofuels on suunnittelemassa NEB:in sahanpurua hyödyntävää etanolitehdasta Kajaaniin. Vuonna 2016 aloittavan tehtaan tuotantokapasiteetiksi on suunniteltu 10 miljoonaa litraa vuodessa. Prosessin sivutuotteena syntyy merkittävä määrä puusta erotettua ligniiniä, jota voidaan hyödyntää höyryn tuotantoon. Höyryä tarvitaan etanolituotantoon, mutta ylijäävällä osalla (noin 67 %) tuotetaan sähköä ja lämpöä yleiseen käyttöön. Tulevaisuudessa ligniinillä voidaan korvata kivihiiltä tai siitä voidaan tehdä muovin kaltaista ainetta. St1 etsii Suomesta paikkaa 3–5 sahanpurua hyödyntävälle etanolitehtaalle. Se haluaa rakentaa ne yhteistyössä sijoittajien kanssa, joilla on hankkeeseen luontainen ja pitkäaikainen teollinen sijoitusintressi.
Alkuvuonna 2017 St1 ja thaimaalainen Ubon Bio Ethanol solmivat aiesopimuksen, jonka tavoitteena on pilotoida jätepohjaisen bioetanolin valmistusta Thaimaassa, joka on edelläkävijä uusiutuvan energian käytössä. Pilotin jälkeen yhtiöt perustavat mahdollisesti yhteisyrityksen etanolintuotantoon. Tuotannossa käytetään kassava- eli maniokkijätettä, jota syntyy Thaimaan suurimmilla tärkkelystehtailla huomattavia määriä. Jäte on käytännössä kuitumassaa, josta on hankala erottaa siihen sitoutunatta tärkkelystä. St1 uskoo selvittävänsä haasteet käyttämänsä Cellunolix-teknologian avulla ja toivoo avaavansa Thaimaassa jopa 20 Etanolix-tehdasta, joissa voisi tuottaa vuosittain yhteensä 400 miljoonaa litraa etanolia.
Vuonna 2017 yhtiön liikevaihdosta 52% tuli Ruotsista, 26% Norjasta ja 22% Suomesta. Konsernin liikevoitto oli 263 miljoonaa euroa ja sijoitetun pääoman tuottoprosentti 30.
Kesällä 2017 yritys muutti nimensä, St1 Biofuels Oy:stä tuli St1 Renewable Energy.
St1:n kassavajätettä hyödyntävä pilottituotantolaitos Thaimaan Ubon Ratchathanissa valmistui keväällä 2018. Kaupallinen tuotantolaitos voidaan rakentaa, kunhan laitosta on ensin testattu vuoden verran eri tärkkelystuotantolaitoksissa. Pilotilla kerätään tietoa erilaisista tuotantoympäristöistä ja -olosuhteista sekä kausivaihteluista.
Keväällä 2018 kerrottiin, että St1 ja Ruotsin suurimpiin metsäyhtiöihin kuuluva SCA alkavat kehittää laajamittaista mäntyöljypohjaista polttoainetuotantoa St1:n jalostamolla Göteborgissa. Tarkoitus on valmistaa vuosittain noin 100 000 tonnia mäntyöljystä valmistettua uusiutuvaa polttonestettä. Uuden laitoksen arvioidaan maksavan noin 50 miljoonaa euroa ja sen toiminta alkanee vuonna 2021. Mäntyöljy saadaan SCA:n tehtailta Östrandista, Obbolasta ja Munksundista saatavan havusellun tuotannon sivutuotteena. Kumppanuuden avulla St1 varmistaa uusiutuvan polttoaineen tuotannossa tarvittavan raaka-aineen saannin voidakseen vastata pohjoismaiden kunnianhimoisiin ilmastotavoitteisiin vuoteen 2030 mennessä.
Tuotekehitys

St1 Renewable Energy tutkii ja kehittää bioetanolin valmistusprosessia hyödyntäen erilaisia jäte- ja tähdepohjaisia raaka-aineita. Se on rekisteröinyt tavaramerkeiksi kehittämiään prosesseja:
Etanolix®-prosessissa kierrätetään elintarviketeollisuuden jätteitä ja tähteitä bioetanoliksi,
Bionolix®-konseptissa kierrätetään kotitalouksien erilliskerättyä biojätettä ja
Cellunolix®-menetelmässä hyödynnetään puupohjaista raaka-ainetta.
SurveyMonkey

| SVMK Inc>  |
| --- | --- |

Verkkosivusto:  fi.surveymonkey.com
Tyyppi:  elektronisten kyselylomakkeiden luontipalvelu
Rekisteröinti:  pakollinen, ilmainen
Kielet:  Englanti, suomi, ruotsi, saksa, tanska, norja, espanja, ranska, italia, japani, kiina, turkki, venäjä, portugali
Luonut:  Ryan Finley, Chris Finley
Avattu:  1999
Ohjelmointikieli:  .NET, Python
SurveyMonkey on verkkosivusto, jolla käyttäjät voivat luoda omia sähköisiä kyselylomakkeita. Lomakkeiden tekeminen on ilmaista, mutta palvelusta on tarjolla myös lisää ominaisuuksia sisältävä maksullinen versio.
Verkkosivuston omistaa  vuonna 1999 perustettu taustayhtiö, joka on toiminut eri nimillä. Yhtiö oli hetken aikaa pörssinoteerattu yhtiö, mutta pääomasijoittaja Symphony Technology Group osti sen vuonna 2023 pois pörssistä 1,5 miljardilla dollarilla.
Intiaanikesä Vol. 3

| Intiaanikesä Vol>  3 Eri esittäjiä |
| --- | --- | --- |

Kokoelmalevyn tiedot
 Julkaistu: 2011
 Formaatti: 3CD
 Tyylilaji: pop, eurodance, eurohouse
 Levy-yhtiö: AXR
Listasijoitukset
  Suomen virallinen lista: 1.
Intiaanikesä-kokoelmasarjan muut julkaisut
| Intiaanikesä Vol. 2 2010 | Intiaanikesä Vol. 3 2011 | Intiaanikesä Vol. 4 2012 |
Intiaanikesä Vol. 3 on 15. kesäkuuta 2011 julkaistu kokoelmalevy. Parhaimmillaan se ylsi Suomen virallisella albumilistalla sijalle 1 (32/2011).
Kappaleet

| 0 | 1 | 2 |
| --- | --- | --- |
|  CD 1 Jare & VilleGalle feat. Märkä-Simo − Häissä  Inna − Sun Is Up (Play&Win Radio Edit)  Shakira − La Tortura  Los Del Rio − Macarena  Spice Girls − Wannabe  Kaija Koo − Vapaa  Katrina and the Waves − Walking On Sunshine  Safri Duo − Played -A- Live  Captain Jack - Captain Jack  Spankers − Sex on the Beach  Stars On 45 − 45  Bob Sinclar feat. Steve Edwards − World Hold On (Children of the Sky)  David Tavare − Summer Love  Hanson − MMMBop  Vanilla Ice − Ice Ice Baby  Basic Element − Touch You Right Now  ATB − Let U Go  Gigi' D Agostino − L'Amour Toujours  Maxi Priest − Close to You  Toto − Africa  |  CD 2 Poju − Poika (saunoo)  Culture Beat − Mr. Vain  Gipsy Kings − Bamboleo  Pachanga − I Don't Like Reggae-ton  Soul Captain Band − Vauvantekohomma  Ace Of Base − All That She Wants  Kate Ryan − Desenchantee  Armin Van Buuren feat. Sharon Del Adel − In and Out of Love  Melodie MC/Roberto Romboni − Anyone Out There  Eddy Wata − I Like the Way  Vinyl Shakerz − One Night in Bangkok (Vinyl Shakerz Screen Cut)  Jean S. − Kun Chicago kuoli (The Night Chicago Died)  Apulanta − Hiekka  In-Grid − Tu Es Foutu  Ann Lee − 2 Times  Robert Miles − Children  2 Unlimited − No Limits  EMF − Unbelievable  Laidback − Sunshine Reggae  Eagle-Eye Cherry − Save Tonight  |  CD 3 Scooter − Fire  Milk & Sugar Vs. Vaya Con Dios − Hey (Nah Neh Nah) (Milk & Sugar Radio Version)  Pitbull − Bon Bon  Paulina Rubio − Baila Casanova  Boney M. − Sunny  Nylon Beat − Rakastuin mä looseriin  Men At Work − Down Under  Ruben Gomez − Baila Baila Con Migo  DJ Ötzi − Hey Baby  Pate Mustajärvi − Ukkometso  PMMP − Pikkuveli  Blondie − Tide Is High  Leila K − Murderer  Pandora feat. Stacy −  Why  Nicko − Last Summer (Original Radio Edit)  Technotronic − Pump Up the Jam  DJ Bobo − Let The Dream Come True  A-Tyyppi − Ihanaa Leijonat ihanaa (Siperia opettaa remix)  Jimmy Cliff − I Can See Clearly Now  Joe Cocker − Summer in the City  |
Isojenantillientrogonit

| Isojenantillientrogonit |
| --- | --- |
 Kuubantrogoni (Priotelus temnurus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Trogonilinnut Trogoniformes
Heimo::  Trogonit Trogonidae
Suku::  Isojenantillientrogonit Priotelus  G.R. Gray, 1840
Katso myös
   Isojenantillientrogonit Wikispeciesissä   Isojenantillientrogonit Commonsissa 
Infobox OKNimi-testi OK: 
Isojenantillientrogonit (Priotelus) on trogonien heimoon kuuluva lintusuku, johon kuuluu kaksi Länsi-Intian saaristossa elävää lajia.
Isojenantillientrogonilajit

Kuubantrogoni, Priotelus temnurus
Hispaniolantrogoni, Priotelus roseigaster
Iso-Rapanen

| Iso-Rapanen |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°19′29″N, 26°05′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Myllyjärveen 
Järvinumero:  14.173.1.004
Mittaustietoja
Pinnankorkeus:  90,6 m  
Pituus:  1,7 km  
Leveys:  1,4 km  
Rantaviiva:  8,866 km  
Pinta-ala:  64,832 ha  
Saaria:  3 
 fiIso-Rapanen 
Iso-Rapanen  on Päijät-Hämeessä Heinolassa Tuusjärven kylän lähellä sijaitseva järvi.
Maantietoa

Järven pinta-ala on 65 hehtaaria, se on 1,7 kilometriä pitkä ja 1,4 kilometriä leveä. Järvellä on kartan mukaan kolme saarta.  Sen rantaviivan pituus on 8,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Järven vedenpinnan korkeus on 90,6 metriä mpy.
Jaakko I (Aragonia)

| Jaakko I |
| --- | --- |
 Jaakko I:n muotokuva 1500-luvulta.
Aragonian kuningas
Valtakausi:  12. syyskuuta 1213 – 27. heinäkuuta 1276
Edeltäjä:  Pietari II
Seuraaja:  Pietari III

Syntynyt:  2. helmikuuta 1208 Montpellier
Kuollut:  27. heinäkuuta 1276 (68 vuotta) Alzira, Valencia
Hautapaikka:  Poblet-luostari
Puoliso:   Eleonoora Kastilialainen  Violanta Unkarilainen  Teresa Gil de Vidaure 
Lapset:   Violant, Kastilian kuningatar  Konstantia, Villenan lady  Pietari III, Aragonian kuningas  Jaakko II, Mallorcan kuningas  Isabella, Ranskan kuningatar 
Suku:  Barcelona
Isä:  Pietari II, Aragonian kuningas
Äiti:  Maria Montpellier’lainen
Uskonto:  roomalaiskatolisuus
Jaakko I Valloittaja (kat. Jaume el Conqueridor; 2. helmikuuta 1208 – 27. heinäkuuta 1276) oli Aragonian kuningas vuodesta 1213 kuolemaansa asti.
Jaakko I on keskiaikaisista Aragonian kuninkaista tunnetuin. Hän laajensi valtakuntaansa Baleaareille ja Valenciaan.
Jaakon isä Pietari II kuoli ristiretkellä pojan ollessa viisivuotias. Jaakko kasvoi Temppeliherrain ritarikunnan suojeluksessa Monzonissa, ja isosetä Sancho Roussilon hoiti sijaishallitsijan tehtäviä vuoteen 1218 asti. Silloin aateliset syrjäyttivät sijaishallitsijan, ja nuori kuningas joutui taistelemaan asemansa ja joskus henkensäkin puolesta. Virallisesti hän nousi valaistuimelle vuonna 1227 ja alkoi heti suunnitella valtakunnan laajentamista.
Jaakko valloitti ensin Baleaarien saaret yksi kerrallaan ja karkotti sitten saraseenit Valenciasta vuonna 1238.
Jaakko I oli naimisissa kaksi kertaa: Vuonna 1221 solmittu liitto Eleonoora Kastilialaisen kanssa päättyi eroon. Toinen puoliso Violanta Unkarilainen synnytti useita lapsia. Jaakkoa seurasi kuninkaana hänen poikansa Pietari III.
Jaakko I suosi katalaania ja kirjoitti sillä omasta elämästään kronikan Llibre dels fets. Hän edisti olennaisella tavalla aikansa katalaaninkielisen kirjallisuuden leviämistä. Hän ihaili varsinkin proosaa – toisin kuin poikansa Pietari III, joka oli runouden ystävä.
Suolikko (Saarijärvi, Saarelankylä)

| Suolikko |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi, Kannonkoski
Koordinaatit:  62°48′06″N, 25°13′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskuoja:  oja Pirttijärveen 
Järvinumero:  14.682.1.007
Mittaustietoja
Pinnankorkeus:  183,4 m  
Pituus:  3,7 km  
Leveys:  940 m  
Rantaviiva:  10,912 km  
Pinta-ala:  88,717 ha  
Tilavuus:  0,00373911 km³ 
Keskisyvyys:  4,21 m  
Suurin syvyys:  23 m  
Saaria:  8 
 fiSuolikko 
Suolikko  on Keski-Suomessa Saarijärvellä ja Kannonkoskella Saarelankylän lähellä sijaitseva järvi.
Maantietoa

Järvi on 3,7 kilometriä pitkä, 940 metriä leveä, ja sen pinta-ala on 89 hehtaaria. Järvellä on kartan mukaan 8 saarta. Järvi on luodattu ja siitä on julkaistu syvyyskartat. Järven tilavuudeksi on saatu 3,74 miljoonaa kuutiometriä eli 0,00374 kuutiokilometriä. Sen keskisyvyys on 4,2 metriä ja suurin syvyys on 23,0 metriä. Sen rantaviivan pituus on 10,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Vuosjoen valuma-alueeseen (14.682) se kuuluu. Järven vedenpinnan korkeus on 183,4 metriä mpy.
Itamar Navildo Vian

Itamar Navildo Vian (s. 27. elokuuta 1940 Roca Sales) on brasilialainen roomalaiskatolinen arkkipiispa. Hänet vihittiin kapusiinien papiksi 1. joulukuuta 1968 ja nimitettiin Barran (do Rio Grande) hiippakunnan johtoon 29. joulukuuta 1983. Piispaksi vihkiminen seurasi 8. huhtikuuta 1984. Pääkonsekraattorina toimi João Cláudio Colling, jota avustivat Nei Paulo Moretto ja Orlando Octacilio Dotti.
Vian sai 22. helmikuuta 1995 nimityksen Feira de Santanan piispaksi ja 16. tammikuuta 2002 arkkipiispaksi.
Itanagar

| Itanagar |
| --- | --- |

 Itanagar
 Koordinaatit: 27.10°N, 93.63°E 
Valtio:  Intia
Osavaltio:  Arunachal Pradesh
Väkiluku (2011):  59 490
Infobox OKVirheellinen NIMI-arvo: 
Itanagar (hindiksi ईटानगर) on Intian Arunachal Pradeshin osavaltion pääkaupunki Himalajan etukukkuloilla 440 metrin korkeudessa. Vuonna 2011 siellä oli 59 490 asukasta.
Kaupunki on saanut nimensä 1400-luvulla rakennetusta Ita-linnoituksesta. Linnoituksen lisäksi matkalijoita rohkaistaan tutustumaan Theravada-buddhalaiseen temppeliin, kaupunginmuseoon, Gangajärven ulkoilualueeseen ja Itangarin luonnonsuojelualueeseen.
Kiinan kanssa olleiden rajaselkkauksien takia osavaltio ja niin myös Itanagar oli suljettuna ulkopuolisilta vuoteen 1995 asti.
Jaakko II (Aragonia)

| Jaakko II |
| --- | --- |
 
Sisilian kuningas
Valtakausi:  2. marraskuuta 1285 – 20. kesäkuuta 1295
Edeltäjä:  Pietari I
Seuraaja:  Fredrik III
Aragonian ja Valencian kuningas Barcelonan kreivi
Valtakausi:  18. kesäkuuta 1291 – 2. marraskuuta 1327
Edeltäjä:  Alfonso III
Seuraaja:  Alfonso IV
Sardinian ja Korsikan kuningas
Valtakausi:  1297–1327
Seuraaja:  Alfonso IV

Syntynyt:  10. elokuuta 1267 Valencia
Kuollut:  2. marraskuuta 1327 (60 vuotta) Barcelona
Hautapaikka:  Santes Creus
Puoliso:   Isabella Kastilialainen  Blanka Anjoulainen  Maria Lusignanilainen  Elisenda de Montcada 
Lapset:   Alfonso IV, Aragonian kuningas  Maria, Camerosin lady  Isabella, Saksan kuningatar 
Suku:  Barcelona
Isä:  Pietari III
Äiti:  Konstantia Sisilialainen
Uskonto:  roomalaiskatolisuus
Jaakko II (10. elokuuta 1267 – 2. marraskuuta 1327) oli Aragonian kuningas vuosina 1291–1327. Hän oli kuningas Pietari III:n ja Constantia Sisilialaisen poika. Isänsä kuoltua Jaakko toimi Sisilian kuninkaana vuodesta 1285, kunnes luopui siitä sopimuksella vuonna 1296. Aragonian ja Valencian kuninkaan ja Barcelonan kreivin asema periytyi ensin Jaakon vanhemmalle veljelle Alfonso III:lle, mutta tämän kuoltua vuonna 1291 Jaakko peri nämäkin valtaistuimet.
Jaakko oli neljästi naimisissa, ja hänellä oli useita lapsia. Aragonian kuninkaana häntä seurasi hänen poikansa Alfonso IV.
Jeremy Wilson

Jeremy Michael Wilson (1944 – 2. huhtikuuta 2017 Oxford) oli brittiläinen historioitsija ja kirjailija. Wilson tunnetaan T. E. Lawrencea käsittelevästä tutkimuksestaan, ja hän julkaisi tätä käsittelevän elämäkerran Lawrence of Arabia: The Authorised Biography of T.E. Lawrence (1989).
Käännös suomeksi
James Forrestal

| James Vincent Forrestal |
| --- | --- |

Yhdysvaltain 1. puolustusministeri
 17. syyskuuta 1947 – 28. maaliskuuta 1949  
Presidentti:  Harry S. Truman
Seuraaja:  Louis A. Johnson
Yhdysvaltain 48. laivastoministeri
 19. toukokuuta 1944 – 17. syyskuuta 1947  
Presidentti:  Franklin D. Roosevelt Harry S. Truman
Edeltäjä:  Frank Knox
Seuraaja:  John L. Sullivan
Henkilötiedot
Syntynyt: 15. helmikuuta 1892 Matteawan, New York, Yhdysvallat
Kuollut: 22. toukokuuta 1949 (57 vuotta) Montgomeryn piirikunta, Maryland, Yhdysvallat
Puoliso:  Josephine Stovall Ogden
Tiedot
Puolue:  Demokraatit
Uskonto:  katolinen
 Nimikirjoitus
Sotilaspalvelus
Palvelusmaa(t):   Yhdysvallat
Puolustushaara:  Yhdysvaltain laivasto
Palvelusvuodet:  1917–1919
Sotilasarvo:  luutnantti
James Vincent Forrestal (15. helmikuuta 1892 – 22. toukokuuta 1949) oli yhdysvaltalainen demokraattisen puolueen poliitikko. Hän toimi maansa laivastoministerinä vuosina 1944–1947 ja puolustusministerinä vuosina 1947–1949. Forrestal kuoli putoamalla sairaalan ikkunasta, mitä on arveltu itsemurhaksi.